**Ministru kabineta noteikumu projekta “Grozījumi Ministru kabineta 2010. gada 13. jūlija noteikumos Nr. 634 “Sabiedriskā transporta pakalpojumu organizēšanas kārtība maršrutu tīklā”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2010.gada 13.jūlija noteikumos Nr.634 “Sabiedriskā transporta pakalpojumu organizēšanas kārtība maršrutu tīklā”” (turpmāk - Grozījumu projekts) nosaka kritēriju kvantitatīvos rādītājus un kritēriju noteikšanas metodiku to reģionālās nozīmes maršrutu (reisu) noteikšanai, kuros sabiedriskā transporta pakalpojumus sniedz bez maksas, kā arī ir iekļauts VSIA “Autotransporta direkcijas” pienākumu un uzdevumu kopums un metodika, kā vērtēt un noteikt bezmaksas maršrutus.  Noteikumi stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Sabiedriskā transporta pakalpojumu likuma 6.panta pirmā un desmitā daļa un 14.panta 2.1daļa. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Grozījumu projekts ir izstrādāts, lai ieviestu Sabiedriskā transporta pakalpojumu likuma 14.panta 2.1daļu attiecībā uz pasūtītāja tiesībām ieviest bezmaksas sabiedriskā transporta pakalpojumus reģionālās nozīmes maršrutos.  2020.gada 29.decembrī stājās spēkā grozījumi Sabiedriskā transporta pakalpojumu likumā (Nr.687/Lp13), kas noteic, ka Ministru kabinets nosaka kritēriju kvantitatīvos rādītājus un kritēriju noteikšanas metodiku to reģionālās nozīmes maršrutu (reisu) noteikšanai, kuros sabiedriskā transporta pakalpojumus sniedz bez maksas.  Saskaņā ar Sabiedriskā transporta pakalpojumu likuma 14.panta 21.daļu, lai nodrošinātu sabiedriskā transporta pakalpojumu pieejamību un iedzīvotāju mobilitāti reģionālās nozīmes maršrutu tīkla maršrutos (reisos), pasūtītājs, izvērtējot apdzīvotības blīvumu, iedzīvotāju pieprasījumu pēc sabiedriskā transporta pakalpojumiem, sabiedriskā transporta pakalpojumu pieejamību un sabiedriskā transporta pakalpojumu nodrošināšanai nepieciešamā valsts finansējuma apmēru, ir tiesīgs noteikt, ka sabiedriskā transporta pakalpojumi šajos maršrutos (reisos) pasažieriem tiek sniegti bez maksas. Ministru kabinets nosaka kritēriju kvantitatīvos rādītājus un kritēriju noteikšanas metodiku to reģionālās nozīmes maršrutu (reisu) noteikšanai, kuros sabiedriskā transporta pakalpojumus sniedz bez maksas.  Lai paaugstinātu sabiedriskā transporta pieejamību mazapdzīvotās teritorijās un stimulētu iedzīvotājus pēc iespējas vairāk izmantot sabiedrisko transportu maršrutos, kas apkalpo teritorijas ar zemu iedzīvotāju blīvumu un kuru rentabilitātes rādītāji ir ļoti zemi, paredzēts ieviest braukšanu bez maksas (tarifu tabulā noteikt braukšanas biļetes cenu 0.00 *euro*). Tādējādi nodrošinot infrastruktūras pieejamību visiem transporta infrastruktūras un pakalpojumu lietotājiem, neatkarīgi no to dzīvesvietas, materiālā un sociālā stāvokļa. Transporta nozarē ir būtiski nodrošināt transporta infrastruktūru līdzsvarotai valsts un tās teritoriju attīstībai un cilvēku labklājības nodrošināšanai. Plānots, ka aptuveni 20 maršrutos visos plānošanas reģionos, izņemot Rīgas plānošanas reģionu, sabiedriskā transporta pakalpojumi reģionālās nozīmes maršrutos (reisos) tiks nodrošināti bez maksas (turpmāk – bezmaksas maršruti). VSIA “Autotransporta direkcija” (turpmāk – Autotransporta direkcija) ir identificējusi potenciālos bezmaksas maršrutus, tomēr to daudzums varētu mainīties, ņemot vērā aktuālos datus un izvērtējot kritēriju kvantitatīvos rādītājus.  Ņemot vērā iepriekš minēto, ir izstrādāts Grozījumu projekts, kas paredz papildināt Ministru kabineta 2010.gada 13.jūlija noteikumus Nr. 634 “Sabiedriskā transporta pakalpojumu organizēšanas kārtība maršrutu tīklā” (turpmāk – Noteikumi) ar jaunu V.2 nodaļu, kurā ir noteikti kritēriju kvantitatīvie rādītāji un kritēriju noteikšanas metodika bezmaksas maršrutu noteikšanai. Četri kritēriji, pēc kuriem tiks atlasīti bezmaksas maršruti:   1. apdzīvotības blīvums ir mazāks par četriem iedzīvotājiem uz vienu kvadrātkilometru, kas raksturo, ka teritorija ir mazapdzīvota; 2. ieņēmumi no pārdotajām biļetēm un nesaņemtie ieņēmumi no pasažieriem, kuriem pienākas braukšanas maksas atvieglojumi, kurus sedz valsts saskaņā ar spēkā esošiem normatīviem aktiem, maršrutā nepārsniedz 15%, kas raksturo to, ka iedzīvotāju pieprasījums pēc sabiedriskā transporta pakalpojumiem ir neliels; 3. reisu skaits reģionālās nozīmes maršrutā nepārsniedz 6 reisus dienā, kā arī nav pieejami citi sabiedriskā transporta pakalpojumi uz pagastu, kurā atrodas maršruta galapunkts, vai apļveida maršrutos uz pagastu, kurā pietura atrodas pagastā ar zemāko apdzīvotības blīvumu, tādējādi sabiedriskā transporta pakalpojumu pieejamība ir ierobežota; 4. valsts no savas puses sedz vairāk nekā 85% izmaksu, kas rodas, lai maršrutu uzturētu.   Grozījumu projektā ir iekļauts Autotransporta direkcijas pienākumu un uzdevumu kopums un metodika, kā vērtēt un noteikt bezmaksas maršrutus. Proti, Autotransporta direkcijas kalendārā gadā līdz 1.martam pārskatīs apdzīvotības blīvumu pagastos, reģionālas nozīmes maršrutu (reisu) rentabilitātes rādītājus un reisu skaitu maršrutos, kā arī nepieciešamo valsts finansējuma apmēru un, ja izpildīsies visi norādītie kritēriji, līdz kalendārā gada 1.aprīlim iesniegs Sabiedriskā transporta padomei priekšlikumus par bezmaksas maršrutiem.  Grozījumu projekts papildus paredz, ka pasūtītājs var noteikt arī jaunam reģionālās nozīmes maršrutam (reisam) bezmaksas maršruta statusu, ja pārvadātājs iesniedz nepieciešamo pamatojumu, informāciju un prognozētos datus. Autotransporta direkcija izvērtē iesniegto pārvadātāja informāciju, pamatojumu un prognozētos datus, kā arī maršruta funkcionalitāti un nepieciešamību, un iesniedz Sabiedriskā transporta padomei priekšlikumu par jaunu bezmaksas maršrutu.  Jāatzīmē, ka Sabiedriskā transporta padome lēmumu par bezmaksas maršrutiem pieņems uz diviem gadiem ar nosacījumu, ka ik pēc sešiem mēnešiem no lēmuma pieņemšanas dienas Autotransporta direkcija pārskatīs, vai bezmaksas maršrutos joprojām izpildās visi kritēriju kvantitatīvie rādītāji vai prognozētie dati jauniem bezmaksas maršrutiem. Ņemot vērā to, ka pārbaudīti tiks bezmaksas maršruti, ieņēmumus rēķinās, pieņemot, ka pasažieri, kuriem pienākas braukšanas maksas atvieglojumi, kurus sedz valsts saskaņā ar spēkā esošajiem normatīvajiem aktiem, maksājuši pilnu biļetes cenu. Attiecīgi Autotransporta direkcija pieņemtā lēmuma divu gadu termiņā reizi sešos mēnešos varēs iesniegt priekšlikumu Sabiedriskā transporta padomei par lēmuma atcelšanu, ja kādā no iepriekš apstiprinātajiem bezmaksas maršrutiem neizpildīsies visi kritēriju kvantitatīvie rādītāji vai prognozētie dati. Tādējādi Autotransporta direkcija savas kompetences ietvaros veiks nepieciešamo pasākumu kopumu, lai nodrošinātu savlaicīgu uzraudzību un sniegtu objektīvus un uz datiem balstītus priekšlikumus Sabiedriskā transporta padomei par attiecīgo lēmumu atcelšanu.  Grozījumu projekts paredz, ka Autotransporta direkcija datus par iedzīvotāju skaitu pagastā iegūst no Pilsonības un migrācijas lietu pārvaldes publicētās iedzīvotāju reģistra statistikas attiecīgajā kalendārajā gadā un datus par pagasta platību no Valsts Zemes dienesta publicētās informācijas par administratīvo teritoriju robežām.  Grozījumu projekts paredz, ka sākotnēji bezmaksas maršrutus apstiprinās līdz 2021.gada 1.septembrim un attiecīgi 2022.gada martā pārskatīs kritēriju kvantitatīvos rādītājus apstiprinātajos maršrutos.  Ņemot vērā, ka 2020. un 2021.gadā Covid-19 pandēmijas rezultātā ievērojami mainījās sabiedriskā transporta pakalpojumu izmantošanas paradumi un intensitāte, tādējādi būtiski mainoties arī pasažieru plūsmai, attiecībā par reģionālās nozīmes maršrutu tīkla maršrutu (reisu) rentabilitātes rādītāju noteikšanu, t.i., ieņēmumu no pārdotajām biļetēm un nesaņemto ieņēmumu no pasažieriem, kuriem pienākas braukšanas maksas atvieglojumi, kurus sedz valsts saskaņā ar spēkā esošiem normatīvajiem aktiem, aprēķināšanai, Grozījumu projektā ir noteikts, ka netiek ņemti vērā dati par 2020. un 2021.gadu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un VSIA “Autotransporta direkcija”. | |
| 4. | Cita informācija | Nav. | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupa, kuras tiesiskais regulējums arī ietekmē vai varētu ietekmēt | Pārvadātāji un mazapdzīvotu teritoriju iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu. | VSIA “Autotransporta direkcija” palielināsies administratīvais slogs, ņemot vērā, ka būs jāveic papildus datu apkopošana un apstrāde, sociālekonomisko datu apzināšana, ekonomiskā aktivitāte mazapdzīvotās teritorijās, kā arī informācijas nodošana un saskaņošana ar pārvadātājiem. |
| 3. | Administratīvo izmaksu monetārs novērtējums | Ņemot vērā VSIA “Autotransporta direkcija” ar Grozījumu projektu uzlikto papildus administratīvo slogu, prognozētais nepieciešamais finansiālais resurss un finansiālā ietekme lēšama 1708 *euro* gadā. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.   gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.  gadam | izmaiņas, salīdzinot ar vidēja termiņa budžeta 2023.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 |  | 0 |
| 2.1. valsts pamatbudžets, t.sk. | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Potenciālie bezmaksas maršruti ir jau esoši, nerentabli maršruti, kuros zaudējumi tiek kompensēti no valsts budžeta līdzekļiem. Papildus kompensējamā summa 2021.gadā (4 mēneši) lēšama 12 100 *euro* apmērā, un turpmākos 3 gadus ap 36 300 *euro* gadā, kas tiks segta esošā valsts budžeta ietvaros, neradot papildus ietekmi uz valsts budžeta izpildi. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai dota iespēja rakstiski sniegt viedokli par Grozījumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā publicēts Satiksmes ministrijas tīmekļvietnē 2021. gada 12. martā.  <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VSIA “Autotransporta direkcija”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta anotācijas VII sadaļas 1.punktā minēto institūciju līdzšinējo funkciju ietvaros. Grozījumu projekta izpilde neietekmēs minēto institūciju funkcijas un uzdevumus, institūcijām pieejamos cilvēkresursus, kā arī saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova